БАЛООБРАЗУВАНЕ

Обърнете внимание на следното:

1. Оценяването на учениците на изпитите от националното външно оценяване се извършва само по точкова система.
2. Максималният брой точки, който ученикът може да получи на националното външно оценяване по български език и литература, е 100 точки 
3. Максималният брой точки, който ученикът може да получи на националното външно оценяване по математика, е 100 точки.
4. Оценките от свидетелството за основно образование, които участват в балообразуването, се превръщат в точки по следната скала:

	Оценки от свидетелството за основно образование
	Точки

	Отличен (6)                                
	50

	Много добър (5)                               
	39

	Добър (4)                                           
	26

	Среден (3)                                          
	15




5. Учениците участват в класирането като подават електронно заявление за участие в класиране за прием в VIII клас с подредени в него желани паралелки.
6. [bookmark: _GoBack]За всяка от посочените в заявлението паралелки балът се изчислява в съответствие с определения начин за изчисляване на бала за съответната паралелка в утвърдения държавен план-прием за учебната 2026/2027 година.
Държавният план-прием на места в VIII клас за учебната 2026/2027 година в област Русе е утвърден със заповед на началника на РУО – Русе и е публикуван на електронната страница на институцията.
7. Максималният брой точки при балообразуването, който може да получи всеки ученик, е 500 точки.
8. При класиране учениците с равен бал се приемат над утвърдения държавен план-прием за паралелката. Балът се счита за равен, когато едновременно са изпълнени  следните показатели:
- равен сбор на точките от резултатите от националното външно оценяване;
- равен сбор на оценките от балообразуващите учебни предмети, превърнати по скала в точки;
- равна средноаритметична оценка от оценките по учебни предмети, изучавани в VII клас в раздел А на учебния план – български език и литература, чужд език, математика, история и цивилизации, география и икономика, биология и здравно образование, физика и астрономия и химия и опазване на околната среда, от свидетелството за завършено основно образование, превърнати по скала в точки.
Ако по един от гореизброените показатели има разлика, в дадената паралелка се класира ученикът с по-високия показател.

